ISASI BALANZATEGI (EH Bildu, 2014-12-04):
Legebiltzarreko presidente anderea.
Maneiro jauna, zuen taldeko gizon guztiak daukazuen autoestima handi horrekin begiratu beharko zenuketen zeren politikarien mesfidantzarekiko, egunen batean zuenganaino iritsiko da eta agian zuek guztiok dimisioa aurkeztu beharko duzue zuen funtzioetarako balio ez duzuelakoan.
Damborenea jaunari erantzuterakoan, esango nioke hau ez dela rato baterako kontua, Kutxabankez ari garela eta ez Kutxabankiaz.
Eta gogoraraztea herrialde honetako aldun nagusiak berak atzo bertan esan zuen akzioak, Kutxabankeko akzioak, kasu honetan Vitalek kudeatzen dituen akzioak, saldu baino eta pribatizazioa agian ulertu beharko lukeen Damborenea jauna zertaz ari garen, akzio horiek kapital pribatuari saldu baino, hobe itzultzea entitate sortzaileak, Vital kutxari kasu honetan. Hori Alderdi Popularreko Arabako aldun nagusiak atzo bertan esana.
Sozialistei, nik aitortu egiten diet, kontrol publikoa eta sozialaren aldekoak direla eta ez dut zalantzarik jartzen ekainean izan genuen eztabaida zilegi da debate batean eta gaur Alderdi Popularrak egin duen moduan bere garaian guk egin genuen atzera botatzea eta eztabaida politikoan, azken buru defendatzen ditugun posizioak defendatzeko egokiena zer den eta gure Legebiltzarreko araubide honen baitan jokatu genuen eta jokatzen ari gara.
Pentsatzen ari gara, eta azkenik Gorospe andereari erantzuteko. Pentsatzen ari gara gai inportantea dela eta horrexegatik ez dugu amore ematen eta ez dugu amore emango.
Ez dugu amore emango, eta Prieto jaunak esan zuen moduan, eztabaida horretan insistentziaz jardutea azken buru atzean dagoena inportantean dagoelako.
Eta iruditu zitzaigun ekaineko eztabaida horretan nolabaiteko jukutria izaten zela hemen irabazle-galtzaile dialektika horretan perbertsio bat zegoela guk ekarritako debate horretan estali nahi zela erdibidekoarekin.
Eta zilegiz zenez, agian Prieto jaunarentzat ez zen polita izan, baina zilegi zenez, horrela jokatu genuen posizio politikoa defendatzen ari garelako eta posizio politiko horretan, hemen, Gorospe andrea, ez da bakarrik finantza erakunde jakin bati buruz ari garena, ibilbide historiko oso bati buruz ari gara. Guk berriz ere sinatuko genukeen 2011. urtean aipatu zuenari Euskal Herriaren alde iruditzen zitzaigulako eta horrela iruditzen zaigu.
Euskal Herriko kutxen artean bat ahaztu zaizu, Nafarroako kutxa, CANekin gertatu izan zena eta hor gertatu zena.
Egia da herrialde hauetako aurrezki kutxen funtzionamendua desberdina izan dela. Arrazoi asko daude, ez bakarrik profesional onen eraginkortasuna, zeren nik ez daukat zalantzarik Nafarroako aurrezki kutxan, ez daukat motiborik pentsatzeko profesional txarrik zegoenik, han arduradun politikoen ustelkeria izan zen.
Eta horri aurre egin nahi diogu guk. Debate honetan geroari begira dagoena da bai administrazio publikoen aldeekin zein baliabideak izango ditugun kudeaketa orokorrerako eta lehen esandako nire hasierako interbentzioa horretarako.
Eztabaida hori da, hau da, zein bitarteak? Zer gertatzen ari da? Banku fundazioak bihurtuta eta kapitala pribatizatu egiten baldin bada, arrisku hori baldin badago, zein bitarteak izango dituen Jaurlaritzak berak politikak kudeatu ahal izateko.
Hemen borondate kontua. Nik ez dut zalantzarik jartzen inoren borondatea zein izan daitekeen. Kontua eztabaida politikoa, zer bitartea jartzen ditugun guk ziurtatzeko lehen zegoena eta denontzat ona zena obra soziala, kontrol publiko eta soziala ulerturik bertako errealitateari egokitzeko, bertako errealitateari.
Tamainaz esaten dugunean, minimo bat bete behar dela, baina ez dadila izan –tamainaz ari garelarik– Euskal Herritik harago geratzen den erakunde bat non galdu egiten...
...baina ez dadila izan –tamainaz ari garelarik– Euskal Herritik harago geratzen den erakunde bat, non galdu egiten du lanabes bat bertako industria ehuna, bertako ekonomia eta bertako ekintza sozialak kudeatu ahal izateko. Hori da arriskuan dagoena, gure herri erakundeek galtzea bitarte bat  bertako herri honen ongizatea eta bertako garapena sustatu ahal izateko, hori da guk eskatzen duguna kontrolatzea.
Eskerrik asko.